PMIndiaData/PMIndiaSum huggingface dataset:
ایک تاریخ واقعے میں، وزیراعظم گیارہ   اکتوبر کو ،سومتوا اسکیم کے تحت  ، پراپرٹی کارڈوں کی،   فزیکل تقسیم  کا آغاز کریں گے

نئی دہلی، 09 اکتوبر 2020: دیہی ہندوستان کو تبدیل کرنے اور لاکھوں ہندوستانیوں کو اختیار دینے کے لئے کئے گئے تاریخی اقدام میں وزیر اعظم جناب نریندرمودی 11 اکتوبر کو ویڈیو کانفرنس کے ذریعہ سومتوا اسکیم کے تحت پراپرٹی کارڈ کی فزیکل تقسیم کا آغاز کریں گے۔ اس آغازسے تقریباََ ایک لاکھ جائیداد کے مالکان ، اپنے موبائل پر موصول ایس ایم ایس لنک کے ذریعہ اپنے پراپرٹی کارڈ ڈاؤن لوڈ کرسکیں گے۔اس کے بعد متعلقہ ریاستی سرکاریں پراپرٹی کا رڈ کی فزیکل تقسیم شروع کریں گی۔ان مستفدین میں 6 ریاستوں کے 763 گاؤوں کے باسی شامل ہیں ، جن میں اترپردیش سے 346 ، ہریانہ سے 221 ، مہاراشٹر سے 100، مدھیہ پردیش سے 44 ، اتراکھنڈ سے 50 اور کرناٹک سے 2 گاؤں شامل ہیں۔ مہاراشٹر کے علاوہ ان تمام ریاستوں کے مستفدین ایک دن کے اندر پراپرٹی کارڈ س کی فزیکل کاپی وصول کرلیں گے۔ مہاراشٹر میں پراپرٹی کارڈ کی کم سے کم قیمت حاصل کرنے کا نظام ہے اس لئے اسے ایک مہینے کا وقت لگے گا۔ اس اقدام سے گاؤں والوں کو اپنی جائیداد کو مالی اثاثے کے طورپر قرضہ حاصل کرنے اور دیگر مالی فوائد حاصل کرنے کی راہ ہموار ہوگی ۔ یہی نہیں ایسا پہلی مرتبہ ہے کہ انتہائی جدید ترین تکنالوجی کے طریقوں کے ساتھ اتنے بڑے پیمانے پر کوئی کام کیا گیا ہے اس کا مقصد دیہی علاقوںمیں جائیداد کے لاکھوں مالکان کو فائدہ پہنچانا ہے۔ اس واقعے کے دو ران وزیر اعظم کچھ مستفیدین کے ساتھ بات چیت بھی کریں گے ۔اس موقع پر پنچایت راج کے مرکزی وزیر بھی موجود ہوں گے ۔ یہ پروگرام صبح 11بجے شروع ہوگا۔ سومتوا کے بارے میں : سومتوا ، پنچایت راج کی وزارت کی مرکزی شعبے کی ایک اسکیم ہے جسے وزیر اعظم نے 24 اپریل سن 2020 کو قومی پنچایت راج دن کے موقع پر شروع کیا تھا ۔اس اسکیم کا مقصد دیہی علاقوں میں گاؤں کے مالک مکانات کو ’ حقوق کے ریکارڈ ‘ فراہم کرنا اور پراپرٹی کارڈ جاری کرنا ہے۔ اس اسکیم کو ملک بھر میں 4سال کی مدت کے دوران ( 2020-2024 ) کے دوران مرحلہ وا رطور پر نافذ کی جارہی ہے اور اس سے ملک کے تقریباََ 6.62 لاکھ گاؤوں کا احاطہ کیا جائے گا۔اترپردیش ، ہریانہ ، مہاراشٹر ، مدھیہ پردیش ، اتراکھنڈ اور کرناٹک اور پنجاب اور راجستھان کے چند سرحدی گاؤوں کے ساتھ ساتھ پنجاب اور راجستھان میں مسلسل آپریٹنگ نظام کے اسٹیشنو ں ( سی او آر ایس ) کا احاطہ کیا اس اسکیم کے پائیلٹ مرحلے ( 21-2020 ) کے تحت کیا جارہا ہے۔ تمام 6 ریاستو ں نے دیہی علاقوں کی ڈرون سروے اور اسکیم کے نفاذ کے لئے سروے آف انڈیا کے ساتھ مفاہمت نامے پر دستخط کئے ہیں۔ ان ریاستوں نے ڈجیٹل پراپرٹی کارڈ کے فارمیٹ اور ان گاؤوں کی فہرست تیار کرلی ہے ، جن کا احاطہ ڈرون پر مبنی سروے کے لئے کیا جائے گا۔پنجاب اورراجستھان کی ریاستوں نے مستقبل میں ڈرون پروازوں کی سرگرمیوں میں مدد کے لئے سی او آ رایس نیٹ ورک کے قیام کی خاطر سروے آف انڈیا کے مفاہمت ناموں پر دستخط کئے ہیں۔ پراپرٹی کارڈ کے لئے مختلف ریاستو ں نے مختلف عنواناتی نام دئے ہیں۔ جیسے کے ہریانہ میں اسے ’ ٹائٹل ڈیڈ ‘ کا نام دیا گیا ہے جبکہ کرناٹک میں اس کا نام ’ دیہی جائیدا د کی ملکیت کے ریکارڈ‘ ( آر پی او آر ) رکھا گیا ، مدھیہ پردیش میں اسے ’ ادھیکار ابھیلیکھ‘ مہاراشٹر میں ’سنّد ‘ ، اتر اکھنڈ میں ’سومتوا ابھیلیکھ‘ جبکہ اترپردیش میں ’ گھرونی ‘ کا نام دیا گیا ہے۔
وزیر اعظم  نے آدی  کریتھیگئی  پر ہر ایک کو مبارکباد دی

وزیر اعظم جناب نریندر مودی نے آدی کریتھیگئی کے خصوصی دن پر ہر ایک کو مبارکباد دی ہے ۔ وزیر اعظم نے اپنے ٹوئیٹ میں کہا ہے کہ : آدی کریتھیگئی کے خصوصی دن کے موقع پر ہر ایک کو میری مبارکباد ۔ ہم پرارتھنا کرتے ہیں کہ بھگوان موروگا کا آشیرواد ہمیشہ ہم پر قائم رہے اور بھگوان ہمیشہ ہمارے سماج کی صحت اور خوشحالی کو یقینی بنائے ۔ ۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔ ( ش ح ۔ و ا ۔ ع ا )
وزیراعظم نے آیوش مان بھارت کے آغاز کی تیاریوں کاجائزہ لیا

نئی دہلی ،6؍مارچ :وزیراعظم ، جناب نریندرمودی نے پیرکے روز ، حالیہ مرکزی بجٹ میں اعلان کی گئی قومی صحتی تحفظ اسکیم آیوش مان بھارت کے آغازسے قبل کی تیاریوں کاجائزہ لیا۔ دوگھنٹے سے زائد چلنے والی ایک اعلیٰ سطحی میٹنگ کے دوران ، وزیراعظم کے دفترکے سرکردہ افسران، وزار صحت اورکنبہ بہبود اور نیتی آیوگ کے افسران نے اس اسکیم کے آسان نفاذ کے سلسلے میں وزیراعظم کو ، اب تک کئے گئے کام کی تفصیلات سے آگاہ کیا۔ اس اسکیم کے تحت ہرکنبے کو 5لاکھ روپے کا کور فراہم کرایاجائیگا ۔ اس کے تحت 10کروڑسے زائد غریب اور نادارکنبوں کوفائدہ پہنچانے کا نشانہ مقررکیاگیاہے ۔ مستفدین پورے بھارت میں بغیرنقد ادائیگی کے فوائد حاصل کرسکیں گے ۔ وزیراعظم نے صحت اور صحت سے متعلق مراکز کے توسط سے جامع بنیادی حفظان صحت خدمات کی فراہمی کی تیاریوں کا بھی جائزہ لیا۔ وزیراعظم نے افسران سے کہاکہ وہ ایک باقاعدہ طورپرڈیزائن کردہ اورنشان زد اسکیم کے ساتھ کام کریں تاکہ ناداروں اورمعاشروں کے کمزورطبقات کو فائدہ حاصل ہوسکے ۔
وزیراعظم نے  برمنگھم  2022 دولت مشترکہ کھیلوں میں خواتین کے 68 کلوگرام زمرے کے کشتی مقابلے میں کانسے کا تمغہ جیتنے پر پہلوان دیویا کو نیک خواہشات پیش کی ہیں

وزیراعظم جناب نریندر مودی نے پہلوان دیویا کو، برمنگھم 2022 دولت مشترکہ کھیلوں میں خواتین کے 68 کلوگرام کے زمرے کے کشتی مقابلے میں کانسے کا تمغہ جیتنے پر نیک خواہشات کا اظہار کیا ہے۔ ایک ٹوئیٹ وزیراعظم نے کہا: ’’ بھارت کے پہلوان شاندار ہیں اور دولت مشترکہ کھیلوں میں یہ صاف طور پر نظر آرہا ہے۔ سی ڈبلیو جی میں کانسے کا تمغہ جیٹنے پر پہلوان @ دیویا پر ہمیں فخر ہے۔ان کی یہ کامیابی آئندہ نسلوں کے لئےقابل ترغیب ہوگی۔ آئندہ کی ان کی کوششوں کے لئے نیک خواہشات۔‘‘
وزیراعظم نےعوام کو امبیڈکر جینتی کی مبارکباد دی

نئی دہلی،14 اپریل / وزیراعظم جناب نریندر مودی نے ملک کے عوام کوآئین ہند کے معمار آنجہانی ڈاکٹر بابا صاحب بھیم راؤ امبیڈکرکی جینتی کی مبارکباد دی۔ وزیراعظم نے اپنی مبارکباد کی پیغام میں کہا ‘‘آئین ہند کے معمار اور سماجی انصاف کے علمبردار بابا صاحب بھیم راؤ امبیڈکر کو ان کی جینتی پر بصد احترام سلام عقیدت –جے بھیم ۔
وزیر اعظم نے سی ڈبلیو جی 2022 میں مردوں کی لمبی چھلانگ میں چاندی کا تمغہ جیتنے پر ایم سری شنکر کو مبارکباد دی

وزیر اعظم جناب نریندر مودی نے برمنگھم میں سی ڈبلیو جی 2022 میں مردوں کی لمبی چھلانگ میں چاندی کا تمغہ جیتنے پر ایم سری شنکر کو مبارکباد دی ہے۔ ایک ٹویٹ میں، وزیر اعظم نے کہا؛ ‘‘ایم سری شنکر کا سی ڈبلیو جی میں چاندی کا تمغہ ایک خاص اہمیت کا حامل ہے۔ ایسا کئی دہائیوں کے بعد ہوا ہے کہ ہندوستان نے سی ڈبلیو جی میں مردوں کی لمبی چھلانگ میں تمغہ جیتا ہے۔ ان کی کارکردگی ہندوستانی ایتھلیٹکس کے مستقبل کے لئے اچھی علامت ہے۔ انہیں مبارک باد۔ آنے والے وقتوں میں شاندار کارکردگی کے لئے نیک خواہشات’’
کابینہ نے وزارت خارجہ کےمترجمین کے کاڈر میں جوائنٹ سکریٹری کی سطح  کے مساوی دو عہدوں کی تشکیل کو منظوری دی

نئی دہلی،9؍جولائی/ وزیراعظم جناب نریندر مودی کی سربراہی میں مرکزی کابینہ نے وزارت خارجہ کے مترجمین کے کاڈر میں جوائنٹ سکریٹری کی سطح کے مساوی دو عہدوں کی تشکیل کو منظوری دے دی ہے۔ اس فیصلے سے مترجمین کی کاڈر کی مہارت کو بڑھانے میں مدد ملےگی اور مترجمین کی تربیت کے لئے خصوصی ضرورتوں کو پورا کرنے میں بھی مدد ملے گی۔ یہ قدم عالمی سطح پر حکومت ہندکے اعلیٰ سطح کے باہمی اور کثیر رُخی مصروفیتو ں کو بڑھانے کے پس منظر میں ترجمے کے لئے بڑھتی ہوئی ضرورتوں کو پورا کرنے میں اہم ثابت ہوگا۔
وزیراعظم کو جاپان کے سابق وزیراعظم آبے شینزو پرحملے سے صدمہ ہواہے

وزیراعظم جناب نریندرمودی نے جاپان کے سابق وزیراعظم آبے شینزو پرحملے پرگہرے دکھ کا اظہار کیاہے ۔ وزیراعظم نے ٹوئیٹ کیا : ‘‘میرے عزیز دوست آبے شینزو کے حملے سے بہت دکھ ہواہے ۔ میری ہمدردی اور دعائیں ان کے ، ان کے اہل خانہ اورجاپان کے عوام کے ساتھ ہیں۔’’
وزیر  اعظم  نریندر مودی نے  دھن تیرس  پر عوام کو مبار  ک باد دی

وزیر اعظم جناب نریندر مودی نے دھن تیرس کے موقع پر عوام کو مبارک باد دی ہے ۔ ایک ٹویٹ میں وزیر اعظم نے کہا کہ‘‘ سبھی دیش واسیوں ( ہم وطنوں ) کو دھن تیرس کے لئے نیک تمنائیں اور نیک خواہشات پیش کرتا ہوں ۔ دھن تیرس کے اس خصوصی موقع پر ہر ایک کو مبارک باد پیش کرتا ہوں’’ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰۰۰۰۰۰۰ (ش ح۔ح ا۔ ر ب )
کاشی وشوناتھ مندرپروزیراعظم کے کلمات

نئی دہلی ،08مارچ : وزیراعظم ، جناب نریندرمودی آج نے وارانسی میں کاشی وشوناتھ مندرمیں پوجا کی ۔ ایک علامتی بھومی بھوجن تقریب کے بعد انھوں نے کاشی وشوناتھ مندرمیں حاضرین سے خطاب کیا۔ انھوں نے کہاکہ وہ اپنے آپ کو کاشی وشوناتھ دھام کے اس پروجیکٹ کے مربوط ہونے کے طفیل خوش بخت خیال کرتے ہیں ۔ وزیراعظم موصوف نے اس پروجیکٹ میں شامل افسران کی ستائش کرتے ہوئے کہاکہ ان تمام لوگوں نے اپنا کام پوری ذمہ داری اورلگن کے ساتھ کیاہے ۔ اس کے ساتھ ہی انھوں نے ان تمام لوگوں کا بھی شکریہ اداکیاجن کی جائیدادیں اس مندرکے گرد ونواح میں تھیں اور انھوں نے مندرکی تعمیر کے لئے ان املاک کو بخوشی تحویل میں دے دیاتھا۔ وزیراعظم نے اپنی تقریرمیں آگے کہاکہ کاشی وشوناتھ مندر نے صدیوں کے نشیب وفراز اورخوشگواراورناگوارحالات کا سامناکیاہے ۔ انھوں نے رانی اہلیہ بائی ہولکر کی ستائش کرتے ہوئے بتایاکہ اب سے دوصدیوں قبل مہارانی اہلیہ بائی نے کاشی وشوناتھ مندرکے لئے زبردست کام کیاتھا۔ انھوں نے کہاکہ اس وقت سے اب تک کسی بھی برسراقتدارطاقت نے اس مندر کے گرد ونواح اور جوار کے علاقوں کے لئے کام نہیں کیا۔ جناب نریندرمودی نے اپنی تقریرمیں آگے کہاکہ کاشی وشوناتھ مندرکے قریب تقریبا40مندرواقع ہیں ۔ جن پر ناجائزقبضہ کرلیاگیاتھا ،لیکن اب انھیں ناجائز قبضوں سے آزاد کرالیاگیاہے اوراب اس پورے مندراحاطے کی بازبحالی کا کام زورشورسے جاری ہے ،جس کے نتائج بھی سامنے آنے لگے ہیں ۔ اس کے ساتھ ہی کاشی وشوناتھ مندرسے دریائے گنگاکوراست طورسے جوڑنے کا کام بھی کیاجارہاہے ۔ انھوں نے کہاکہ یہ پروجیکٹ ملک کے دیگر علاقوں کے ایسے ہی پروجیکٹس کے لئے مثال ثابت ہوگااورکاشی کو ایک نئی شناخت حاصل ہوگی ۔
وزیر اعظم لکھنؤ میں اتر پردیش انویسٹرز سمٹ کا افتتاح کر رہے ہیں

نئی دلّی ، 21 فروری ؍ وزیر اعظم جناب نریندر مودی آج 21 فروری کو لکھنؤ میں اتر پردیش انویسٹرز سمٹ کا افتتاح کر رہے ہیں ۔ اس دو روزہ چوٹی کانفرنس میں جناب راج ناتھ سنگھ ، جناب ارون جیٹلی ، محترمہ نرملا سیتا رمن ، جناب نتن گڈکری ، جناب سریش پربھو ، محترمہ اسمرتی ایرانی ، جناب روی شنکرپرسا، ڈاکٹر ہرش وردھن ، جناب وی کے سنگھ ، جناب دھرمیندر پردھان سمیت متعدد مرکزی وزراء شرکت کریں گے اور ریاست کے لئے سرمایہ کاروں کو راغب کرنے کے لئے انفرادی اجلاسوں کی سربراہی کریں گے ۔ جبکہ وزیر اعظم اس کانفرنس کا افتتاح کریں گے اور صدر جمہوریہ ہند جناب رام ناتھ کووند اختتامی تقریب میں موجود رہیں گے ۔ حکومت اتر پردیش نے یہ تقریب ریاست میں سرمایہ کاری کے مواقع اور صلاحیت کا مظاہرہ کرنے کی غرض سے منعقد کی ہے ۔ یہ تقریب ریاست کی اقتصادی ترقی اور تعاون کو فروغ دینے کے لئے وزراء ، کارپوریٹ کی دنیا کے رہنماؤں ، سینئر پالیسی سازوں ،بین الاقوامی اداروں کے سربراہوں ، دنیا بھر کے تعلیمی اداروں اورماہرین تعلیم کو ایک دوسرے کے قریب آنے کے لئے ایک عالمی پلیٹ فارم مہیا کرے گی ۔ اس تقریب میں فن لینڈ ، نیدر لینڈز، جاپان ، چیک جمہوریہ ، تھائی لینڈ ، سلوواکیہ اور ماریشس شراکت دار ملک کے طور پر نشان زد کئے گئے ہیں ۔ چوٹی کانفرنس کے دوران متعدد مفاہت ناموں پر دستخط ہونے کی توقع ہے ۔ مذکورہ کانفرنس وزیر اعظم کی اس کال کے پس منظر میں منعقد ہو رہی ہے جس میں انہوں نے سرمایہ کاروں کو راغب کرنے کے لئے ریاستوں کو ہمہ گیر ترقی کے لئے کوآپریٹیو اور مقابلہ جاتی فیڈرل ازم کی سرگرمیوں میں مصروف ہونے کے لئے کہا تھا ۔ اپنے اس وعدے اور عہد پر کار بند رہتے ہوئے وزیر اعظم نے 4 فروری کو گواہاٹی میں سرمایہ کاروں کی عالمی چوٹی کانفرنس اور 18 فروری کو رواں سال مقناطیسی مہاراشٹر کا افتتاح کیا تھا ۔
وزیراعظم نریندر مودی نے راجکوٹ میں اسپتال  آتشزدگی کی وجہ سے ہوئے

نئی دلی،27؍ نومبر،وزیراعظم جناب نریندر مودی نے راجکوٹ میں ایک اسپتال میں آگ لگنے کے واقعے میں ہوئے جانی نقصان پر گہرے دکھ کا اظہار کیاہے۔ ایک ٹوئیٹ میں، وزیراعظم نے کہاکہ ‘‘انہیں راجکوٹ میں ایک اسپتال میں آتشزدگی کی وجہ سے ہوئے جانی نقصان پر انتہائی گہراصدمہ پہنچا ہے۔ میری تمام ہمدردیاں ان سبھی کنبوں کے افراد کےساتھ ہیں،جن کے عزیزواقارب اس حادثے میں جاں بحق ہوئے ہیں۔ میں زخمیوں کی جلد صحتیابی کے لئے دعا کرتا ہوں۔ انتظامیہ متاثرہ لوگوں کے لئے ہر ممکن امداد کو یقینی بنا رہی ہے۔’’
وزیراعظم نے رکشا بندھن کے موقع پر  ملک کے عوام کو مبارکباد  پیش کی

نئی دہلی، 3 اگست 2020، وزیراعظم جناب نریندر مودی نے رکشا بندھن کے مبارک موقع پر ملک کے عوام کو مبارکباد پیش کی ہے۔ ایک ٹوئٹ میں وزیراعظم نے کہا، ‘‘رکشا بندھن کے مبارک موقع پر تمام اہل وطن کو بہت بہت نیک خواہشات’’۔ ۔۔۔۔۔۔۔۔۔۔۔ م ن۔ ا گ۔ن ا۔
ہم بہت باریک فرق سے  خواتین ہاکی  مقابلوں میں تمغہ حاصل کرنے سے چُوک گئے، لیکن ہماری ٹیم نے نئے بھارت کے جذبے کا مظاہرہ کیا ہے:پی ایم

وزیراعظم جناب نریندر مودی نے کہا ہے کہ ہم بہت معمولی فرق سے خواتین ہاکی مقابلوں میں تمغہ حاصل کرنے سے چوک گئے۔لیکن ہماری اس ٹیم نے نئے ہندوستان کے جذبے کا بھرپور مظاہرہ کیا ہے، جہاں ہم نے اپنی بہترین صلاحتیں بروئے کار لاتے ہوئے نئی بلندیوں کو سر کیا ہے۔انہوں نے مزید کہا کہ ہم ٹوکیو اولمپکس 2020 میں اپنے خواتین ہاکی ٹیم کے عظیم ترین مظاہرے کو ہمیشہ یاد رکھیں گے۔ اپنی مسلسل ٹوئیٹس میں وزیراعظم نے کہا : ‘‘ ہم ٹوکیو اولمپکس 2020 میں اپنے خواتین ہاکی ٹیم کے عظیم ترین مظاہرے کو ہمیشہ یاد رکھیں گے۔انہوں نے پورے مقابلے کے دوران اپنی بھرپور صلاحیتوں کا مظاہرہ کیا۔ ہماری ٹیم کی ہر رکن کھلاڑی زبردست حوصلہ ، مہارت اوردفاعی صلاحیت کی حامل ہے،ہندوستان کو اپنی عظیم الشان ٹیم پر فخر ہے۔ ہم خواتین کے ہاکی مقابلوں میں کوئی تمغہ حاصل کرنے سے بہت باریک فرق سے چوک گئے،لیکن اس ٹیم نے نئے ہندوستان کے جذبے کا مظاہرہ کیا ہے۔جہاں ہم نے اپنی بہترین صلاحیتوں کو بروئے کار لاتے ہوئے نئی بلندیاں سر کی ہیں۔زیادہ اہم بات یہ ہے کہ ٹوکیو2020 میں ان کی کامیابی بھارت کی دیگر نوجوانوں لڑکیوں کو ہاکی میں دلچسپی لینے اور اس میں مہارت حاصل کرنے کے لئے ترغیب دیں گی۔مجھے اس ٹیم پر فخر ہے’’۔
وزیر اعظم نے ’صحت مند بھارت کے 8 سال‘ کی تفصیلات شیئر کیں

وزیر اعظم جناب نریندر مودی نے گزشتہ 8 سالوں کے دوران بھارت میں حفظان صحت کے شعبہ کو مضبوط کرنے کے لیے اٹھائے گئے قدم کی تفصیلات شیئر کی ہیں۔ وزیر اعظم نے ٹویٹ میں کہا: ’’ہر ایک کی صحت نئے بھارت کا عزم مصمم ہے۔ آیوشمان بھارت سے لے کر جن اوشدھی کیندر تک اور میڈیکل انفراسٹرکچر سے لے کر مفت ٹیکہ کاری تک، ملک نے جو راہ طے کی ہے وہ آج پوری دنیا کے لیے ایک مثال بنی ہے۔ #صحت مند بھارت کے 8 سال‘‘ ’’آنے والے سال ان لوگوں کے ہوں گے، جنہوں نے حفظان صحت کے شعبہ میں سرمایہ کاری کی ہے۔ ہماری سرکار نے بھارت میں حفظان صحت کے شعبے کو مضبوط کرنے کے لیے جو کام کیا ہے، اس پر مجھے فخر ہے۔ #صحت مند بھارت کے 8 سال‘‘ ’’حفظان صحت ہمارے اہم فوکس شعبوں میں سے ایک ہے۔ گزشتہ 8 سال ہیلتھ انفراسٹرکچر کو بڑھانے، ہر ہندوستانی کے لیے سستی اور معیاری طبی خدمات کو یقینی بنانے اور اس شعبہ کے ساتھ ٹیکنالوجی کو مربوط کرنے کے بارے میں رہے ہیں۔#صحت مند بھارت کے 8 سال‘‘
وزیر اعظم نے عزت مآب پیٹر فیالا کو چیک جمہوریہ کے وزیر اعظم کے طور پر تقرری کے لیے مبارکباد پیش  کی

نئی دہلی، 28 نومبر 2021: وزیر اعظم جناب نریندر مودی نے عزت مآب پیٹر فیالا کو چیک جمہوریہ کے وزیر اعظم کے طور پر تقرری کے لیے مبارکباد پیش کی ہے۔ ایک ٹوئیٹ میں، وزیر اعظم نے کہا؛ ’’ عزت مآب پیٹر فیالا، چیک جمہوریہ کے وزیر اعظم کے طور پر آپ کی تقرری کے لیے مبارکباد۔ بھارت۔چیک تعلقات کو مزید آگے لے جانے کے لیے ، میں آپ کے ساتھ مل کر کام کرنے کا بے صبری سے منتظر ہوں۔‘‘
وزیراعظم 31 مئی کو شملہ کا دورہ کریں گے اور ’’غریب کلیان سمیلن‘‘ میں شرکت کریں گے

وزیراعظم جناب نریندر مودی 31 مئی 2022 کو ہماچل پردیش میں شملہ کا دورہ کریں گے۔ وزیراعظم دن میں گیارہ بجے ’ غریب کلیان سملین‘ میں شرکت کریں گے۔ یہ انوکھا عوامی پروگرام وزیراعظم کے زیر قیادت حکومت کے آٹھ سال مکمل ہونے کے موقع پر منعقد کیا جارہا ہے اور اس پروگرام کا ملک بھر کی ریاستی راجدھانیوں، ضلع ہیڈ کوارٹرس اور کرشی وگیان کیندروں میں اہتمام کیا جارہا ہے۔ اس سمیلن کے تحت منتخبہ عوامی نمائندے، حکومت کے ذریعہ چلائے جارہے مختلف فلاحی پروگراموں کے بارے میں لوگوں کے تاثرات جاننے اور معلومات حاصل کرنے کی ایک کوشش کے تحت ملک بھر میں براہ راست عوام کے ساتھ بات چیت کریں گے ۔ ’غریب کلیان سمیلن‘ صبح نوبجکر 45 منٹ پر شروع ہوگا، جس میں وزرائے اعلی، مرکزی وزراء، وزرائے مملکت، ارکان پارلیمنٹ، قانون ساز اسمبلی کے ارکان، ایم ایل ا یز اور دیگر منتخبہ عوامی نمائندے، ملک بھر کے اپنے اپنے مقامات پر لوگوں کے ساتھ براہ راست گفتگو کریں گے۔ دن میں لگ بھگ گیارہ بجے وزیراعظم جناب نریندر مودی پروگرام میں شامل ہوں گے اور مختلف ریاستی اور مقامی سطح کے پروگراموں کااحاطہ کیا جائے گا ، جس سے یہ سمیلن قومی سمیلن بن جائے گا۔ سمیلن کے دوران ، وزیراعظم ، حکومت ہند کی 9 وزارتوں / محکموں کے مختلف پروگراموں کے مستفید افراد کے ساتھ براہ راست گفتگو کریں گے ۔ ملک بھر میں لوگوں سے بے روک ٹوک بات چیت کرنے سے متعلق اس پروگرام کا مقصد، عوام سے ان کی آزادانہ اوربے تکلفی سے آراء حاصل کرنا، ان کے تاثرات معلوم کرنا، لوگوں کی زندگیو ں میں فلاحی اسکیموں کے اثرات کو سمجھنا اور مختلف سرکاری پروگراموں کے تعلق سے ان میں ہم آہنگی پیدا کرنے اورانہیں انتہائے عروج پر پہنچانے سے متعلق طور طریقے تلاش کرنا ہے۔ اس کوشش کی بدولت سرکاری پروگراموں تک رسائی اور ان کی دستیابی کو زیادہ کارگر بنایا جاسکے گاتاکہ ملک کے شہریوں کے رہن سہن میں مزید سہولت پیدا کی جاسکے۔ وزیراعظم ، پردھان منتری کسان سمان ندھی ( پی ام –کسان) اسکیم کے تحت مالی فائدے کی گیارہویں قسط بھی جاری کریں گے۔ اس کی بدولت دس کروڑ سے زیادہ مستفید کسان کنبوں کو تقریبا 21 ہزار کروڑ روپئے کی رقم ٹرانسفر ہوجائے گی۔ اس موقع پر ، وزیراعظم جناب نریندر مودی پورے ملک کے پی ایم کسان اسکیم کے مستفیدین کے ساتھ بات چیت بھی کریں گے۔
جموں و کشمیر کے نومنتخب سرپنچوں نے وزیر اعظم سے ملاقات کی

نئی دہلی،18دسمبر 2018؍جموں وکشمیر سے پنچایتوں کے 48نومنتخب سرپنچوں نے آج نئی دہلی میں وزیر اعظم جناب نریندر مودی سے ملاقات کی۔ وفد کی قیادت کل جمو ں و کشمیر پنچایت کانفرنس کے صدر جناب شفیق میر کررہے تھے۔ وفد نے جموں و کشمیر میں پنچایت انتخابات کے کامیاب اور پُر امن انعقاد کے ذریعے بلدیاتی اداروں کو بااختیار بنانے کے لئے وزیر اعظم کی تعریف کی۔ وزیر اعظم نے نومنتخب نمائندوں کے لئے اپنی بہترین تمناؤں کا اظہار کیا۔انہوں نے وفد کے ارکان پر زور دیا کہ وہ لوگوں کی فلاح و بہبود اور ان کی ترقی کے لئے کوشش کریں۔انہوں نے وفد کو یقین دلایا کہ وہ خود اور ان کی حکومت عوام کو بااختیار بنانے کے لئے پابند عہد ہیں اور عوام کی اُمنگوں کو پور ا کرنے کے لئے ریاست کی فلاح وبہبود کے تعلق سے مقامی حکومت کے نمائندوں کے ساتھ کاندھے سے کاندھا ملاکر کھڑے ہوں گے۔انہوں نے وفد کے ارکان پر زور دیا کہ وہ عوام کے مفادات کو ترجیح دیں ، کیونکہ لوگوں نے ان کے اوپر زبردست اعتماد کا اظہار کیا ہے اور ان سے اپنی امیدیں وابستہ کی ہیں۔ وزیر اعظم نے اس حوصلے کے لئے مقامی نمائندوں کو مبارکباد دی، جس کا اظہار انہوں نے سخت حالات کے باوجود اور دھمکیوں نیز ڈرانے دھمکانے کے خطرے کے باوجود جمہوری عمل میں کامیاب طریقے پر شرکت کرکے کیا ہے۔وزیر اعظم نے پنچایتی راج کو ایک مثالی کامیابی بنانے اور عوام کی بنیادی ضرورتوں کو پورا کرنے اور شکایات کا ازالہ کرنےکے تئیں جواب دہ بنانے میں حکومت ہند کی مکمل حمایت کا یقین دلایا۔جموں و کشمیر کو تشدد کے راستے سے پرے لے جانے اور مقامی آبادی کے حقوق اور ترقی کے تحفظ کے لئے بنیادی اداروں کو بااختیار بنانا ایک اہم قدم ہے۔ انہوں نے حالیہ پنچایت انتخابات میں خواتین کی شرکت کی بھی تعریف کی۔ پس منظر بنیادی سطح پر اختیارات کی تفویض لوگوں کے لئے ایک بے مثال موقع ہے کہ وہ خود اپنے ترقیاتی عمل میں ساجھیدار بن سکیں۔جموں و کشمیر کا پنچایت قانون 1989ء میں منظور کیا گیا تھا، لیکن الاٹ شدہ 25مناصب میں سے صرف 3 کو متعلقہ قانون کے تحت بجٹ امداد فراہم کی گئی۔ حکومت نے اب1989ء کے جموں و کشمیر پنچایتی راج قانون میں ترمیم کی ہے اور 2ہزار کروڑ روپے سالانہ پنچایتوں کو منتقل کئے ہیں۔ اس کے علاوہ مزید ایک ہزار 200کروڑ روپے شہری لوکل اداروں کو دیئے گئے ہیں۔پنچایتیں 19محکموں کی سرگرمیوں کا براہ راست جائزہ لیں گی اور سرکاری اسکیموں اور پرجیکٹوں کا آڈٹ کریں گی۔ 1100شہری لوکل باڈی کے انتخابات 13سال کے وقفے کے بعد کرائے گئے تھے اور نومبر –دسمبر 2018ء میں 35ہزار پنچایتوں کے انتخابات 7 کے وقفے کے بعد کرائے گئے۔74فیصد ووٹروں نے (کل58لاکھ ووٹروں میں سے) پنچایت انتخابات میں حصہ لیا۔ اس عمل کو آگے بڑھانے کے لئے بنیادی سطح کے 40ہزار نمائندوں کو جلد ہی تربیت دی جائے گی۔سرپنچوں کو ڈھائی ہزار روپے کا ماہانہ مشاہرہ دیا جائے گا ، جبکہ ہر پنچ کو ایک ہزار روپے ماہانہ ملیں گے۔
ولادی ووستوک میں منعقد چھٹے مشرقی اقتصادی فورم 2021 میں وزیر اعظم کا ورچوئل خطاب

وزیر اعظم جناب نریندر مودی نے 3 ستمبر، 2021 کو ولادی ووستوک میں منعقد چھٹے مشرقی اقتصادی فورم (ای ای ایف) کے مکمل اجلاس کو ویڈیو کانفرنس کے ذریعے مخاطب کیا۔ قابل ذکر ہے کہ وزیر اعظم 2019 میں 5ویں ای ای ایف کے مہمان خصوصی تھے، جو کسی ہندوستانی وزیر اعظم کے لیے پہلا موقع تھا۔ روسی دور دراز مشرق کی ترقی کے لیے صدر پوتن کے نظریہ کی تعریف کرتے ہوئے، وزیر اعظم نے بھارت کی ’’مشرق نواز پالیسی‘‘ کے تحت روس کے ایک قابل اعتماد حصہ دار ہونے کے اپنے عزم کو دوہرایا۔ انہوں نے روسی دور دراز مشرق کی ترقی میں بھارت اور روس کی قدرتی تکمیلیت کو نشان زد کیا۔ ’خصوصی اور مخصوص اختیار والی اسٹریٹجک پارٹنرشپ‘ کے موافق وزیر اعظم نے دونوں فریقین کے درمیان اقتصادی اور تجارتی تعلقات کو زیادہ سے زیادہ مضبوط کرنے پر زور دیا۔ انہوں نے وبائی مرض کے دوران تعاون کے اہم شعبوں کے طور پر ابھرے صحت اور فارما شعبے کی اہمیت پر روشنی ڈالی۔ انہوں نے ہیرا، کوکنگ کول، اسٹیل، لکڑی سمیت اقتصادی تعاون کے دیگر ممکنہ شعبوں کا بھی ذکر کیا۔ ہندوستانی ریاستوں کے وزرائے اعلیٰ کے ای ای ایف-2019 کے سفر کو یاد کرتے ہوئے، وزیر اعظم نے روس کے دور دراز مشرق کے 11 علاقوں کے گورنروں کو بھارت آنے کی دعوت دی۔ کووڈ-19 وبائی مرض کی چنوتیوں کے باوجود، پٹرولیم اور قدرتی گیس کے مرکزی وزیر جناب ہردیپ سنگھ پوری کی قیادت میں ایک ہندوستانی وفد، جس میں اہم ہندوستانی تیل اور گیس کمپنیاں شامل ہیں، ای ای ایف کے تحت بھارت-روس تجارتی مذاکرہ میں شرکت کر رہا ہے۔ گجرات کے وزیر اعلیٰ جناب وجے روپانی اور روس کے سکھا-یاکوتیا صوبہ کے گورنر کے درمیان ای ای ایف کے دوران 2 ستمبر کو ایک آن لائن میٹنگ ہوئی۔ مختلف شعبوں کی مشہور ہندوستانی کمپنیوں کے 50 سے زیادہ نمائندے بھی آن لائن پروگرام میں شرکت کریں گے۔
وزیراعظم کا 19 مئی کو   دورہ  جموں  وکشمیر

نئی دہلی، 18 مئی 2018/ وزیراعظم جناب نریندر مودی 19 مئی 2018 کو جموں وکشمیر کے ایک روزہ دورہ پر جائیں گے۔ اپنے دورہ کے دوران وزیراعظم لیہہ میں 19ویں کشک بکولہ رنپوچ کے صد سالہ سالگرہ کی تقریبات کی اختتامی تقریب میں شرکت کریں گے۔ اس موقع پر زوجیلا سرنگ کی کام شروع ہونے کے موقع پر ایک تختی کی نقاب کشائی بھی کریں گے۔ 14 کلو میٹر طویل زوجیلا سرنگ ، ہندستان کی سب سے طویل سرنگ کے ساتھ اور ایشیا کی سب سے دو سمت والی سرنگ ہوگی۔ وزیراعظم کی صدارت میں اقتصادی امور سے متعلق کابینہ کمیٹی نے رواں سال کے اوائل میں ہی کل 6800 کروڑ روپے کی لاگت سے این ایچ-1 اے ، کے سری نگر-لیہہ سیکشن پر بالتل اور مینا مارگ کے درمیان اس سرنگ کی تعمیر ، آمدروفت اور رکھ رکھاؤ کو منظوری دی تھی۔ اس سرنگ کی تعمیر سے سری نگر ، کارگل، اور لیہہ کے درمیان بارہ ماسی رابطہ فراہم ہوگا۔ ا س سرنگ سے موجودہ زوجیلا درّہ کو عبور کرنے میں صرف ہونے والا ساڑھے تین گھنٹے کا وقفہ گھٹ کر 15 منٹ ہوجائے گا۔ اس سرنگ کے نتیجے میں خطہ میں ہمہ جہت اقتصادی اور سماجی، ثقافتی اتحاد میں مدد ملے گی۔ اس کی کافی دفاعی اہمیت ہے۔ اس موقوع پر وزیراعظم 330 میگاواٹ صلاحیت کا کشن گنگا ہائیڈرو پاور اسٹیشن سری نگر کے شیر کشمیر انٹرنیشنل کانفرنس سینٹر (ایس کے آئی سی سی) میں قوم کے نام منسوب کریں گے۔ جموں کے جنرل زوراور سنگھ آڈیوٹوریم میں وزیراعظم پاکل ڈل پاور پروجیکٹ اور جموں رنگ روڈ کا سنگ بنیاد رکھیں گے۔ اس موقع پر وہ شری ماتا ویشنو دیوی شرائن بورڈ کے تارہ کوٹ مارگ اور میٹریل روپوے کا بھی افتتاح کریں گے۔ تارہ کوٹ مارگ سے شردھالوؤں کو ویشنو دیوی شرائن جانے میں آسانی ہوگی۔ سرینگر اور جموں میں رنگ روڈ سے ان شہروں میں ٹریفک کی بھیڑ بھاڑ میں کمی کرنے اور مسافروں کے لئے سڑک کو زیادہ تیز رفتار اور ماحولیات دوست بنانے میں مدد ملے گی۔ وزیراعظم جموں میں شیر کشمیر یونیورسٹی کے ایگری کلچرل سائنسیز اینڈ ٹکنالوجی کے جلسہ تقسیم اسناد میں شرکت بھی کریں گے۔ ۔۔۔۔۔۔۔۔۔۔۔ م ن۔ ش س۔ ج۔
کابینہ نے ہند ۔ اسرائیل کے مابین مشترکہ فلم سازی کے معاہدے کو منظوری دی

نئی دلّی ، 20 فروری ؍وزیر اعظم جناب نریندرمودی کی سربراہی میں مرکزی کابینہ نے ہند اور اسرائیل کے مابین مشترکہ فلم سازی سے متعلق معاہدے کو منظوری دے دی ہے ۔اس معاہدہ پر اسرائیل کے وزیراعظم جناب نیتن یاہو کے دورہ ہند کے دوران 15 جنوری ، 2018 کو نئی دلّی کے حیدر آباد ہاؤس میں دونوں وزراء اعظم کی موجودگی میں دستخط کئے گئے تھے ۔ ہندوستانی فلم کی مشترکہ فلم سازی کا مطلب ہے کہ ہندوستانی فلم ساز بین اقوامی سطح پر صلاحیت ، اسکرپٹ اور بین الاقوامی فنڈ سے استفادہ کر سکتے ہیں ۔ مذکورہ معاہدے کے تحت مشترکہ فلم سازی کے شعبے میں ہند اور اسرائیل دونوں تخلیقی ، فنکارانہ ، تکنیکی ، مالی اور مارکیٹنگ وسائل کے سلسلے میں ایک مشترکہ پول پر بھی عمل در آمد کریں گے ۔ اس مشترکہ فلم سازی معاہدے کے تحت آرٹ اور ثقافت کے باہمی تبادلے ، فلمیں تیار کرنے کے ساتھ مختلف شعبوں میں دونوں ملکوں کے لوگوں کے درمیان بہتر مفاہمت اور ہم آہنگی کو بھی فروغ حاصل ہو گا ۔ یہ معاہدہ فنکارانہ اور تکنیکی عملے کے ساتھ ساتھ غیر تکنیکی ملازمین کے لئے بھی روزگار کا باعث ہو گا ۔